Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: Határidő: a 2396/1997. (XII. 8.) Korm. határozat
Paragraph Index: 1008

e) ki kell dolgozni a főtisztviselői karra vonatkozó továbbképzési koncepciót, valamint a végrehajtáshoz szükséges konkrét továbbképzési programot. Felelős: Miniszterelnöki Hivatalt vezető miniszter belügyminiszter érintett miniszterek Határidő: 2001. december 31. II/11. A Kormány és a Szakszervezetek Együttműködési Fóruma közötti megállapodás 2.2 pontja alapján beszámolót kell készíteni a közszektorban foglalkoztatottak helyzetéről. Ennek keretében értékelni kell az EU csatlakozáshoz szükséges felkészültség színvonalát. Felelős: Miniszterelnöki Hivatalt vezető miniszter belügyminiszter az érintett miniszterek bevonásával Határidő: évente, első alkalommal: 2001. december 31. A közigazgatás működése hatékonyságjavításának egyéb feladatai II/12. A költség-haszon elemzés és a szervezeti teljesítményértékelés továbbfejlesztéséhez és szélesebb körű alkalmazásának támogatásához módszertani segítséget kell nyújtani. Ennek keretében: — biztosítani kell a minisztériumok és központi közigazgatási szerveik által elindított munkák módszertani koordinációját; — ki kell dolgozni a nem gazdasági természetű döntéselőkészítésekben alkalmazandó költség-haszon elemzés metodikáját; — vizsgálni kell az újabb, korszerű igazgatási módszerek alkalmazásának lehetőségeit, a tapasztalatok és eredmények alapján módszertani útmutatót kell készíteni; — ki kell dolgozni annak jogi hátterét, hogy mely szervek, illetve intézmények mikor, milyen feltételek és körülmények fennállása esetén legyenek kötelesek költség-haszon elemzést készíteni, illetve milyen esetekben lehessen ez mérlegelés tárgya az adott szerv részéről; — vizsgálni kell a költség-haszon elemzés jelenlegi alkalmazási lehetőségeit, s az ezt gátló tényezőket a mai informatikai, humánerőforrásbeli, s a megfelelő adatbázishoz való hozzájutási viszonyok mellett; — vizsgálni kell, hogy az előbbi pontokban megfogalmazott gátló tényezők megszüntetése érdekében milyen téren kell fejleszteni (s az milyen pénzügyi és egyéb vonzattal jár); — ki kell dolgozni, hogy az előbbi pontban említett fejlesztéseket milyen ütemezésben, milyen távon kell megvalósítani, illetve elérni. Felelős: Miniszterelnöki Hivatalt vezető miniszter a Magyar Közigazgatási Intézet útján Határidő: folyamatos II/13. Készüljön felmérés az eljárási illetékek és a hatósági eljárásokért fizetendő igazgatási szolgáltatási díjak alkalmazása felhasználásának és hatékonyságának megállapítására. Felelős: pénzügyminiszter az érintett miniszterek közreműködésével Határidő: 2002. március 31. II/14. Költség-haszon elemzés alkalmazásával meg kell vizsgálni a szakképzés fejlesztésének támogatásáról szóló törvény alapján befolyó összeg felhasználását. Felelős: oktatási miniszter Határidő: 2002. március 31. II/15. Az informatika fejlesztése körében

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes